ตอนที่ไปเดินเล่นที่ห้าง Central บางนาเมื่อคราวก่อน นิวคุงได้แวะกินข้าวที่ร้าน Fuji เลยเอาภาพมาฝากครับ
โดยร้าน Fuji สาขานี้จะตั้งอยู่ที่ชั้น 2 ของห้าง ภายในร้านกว้างและสะอาด คนเยอะมากๆ 
สั่งอาหารไปรอนานเหมือนกันกว่าจะได้ สำหรับมื้อนี้

เมนูของกินของร้านก็จะเป็นเมนูอาหารญี่ปุ่น มีให้เลือกแบบหลากหลายเลย ทั้งแบบจานเดียว ซูชิ ซาซึมิ เป็นต้น
ราคานั้นก็จะคละๆกันออกไป หากมากินคนเดียว กินจานเดียว ก็จะอยู่ที่ราวๆ 200 บาท กว่าๆครับ

วันนี้นิวคุงได้สั่งกินเป็นเมนู ข้าวหน้าหมูทอดครับ
ทีเด็ดในชามนี้ ผมยกให้ตัวไข่กับน้ำซุปที่เอามาตุ๋นกับหมูครับ เพราะกินแล้วได้รสหวานอร่อยไข่มากๆ และเป็นรสที่กินแล้วไม่เลี่ยนเลย ตัวน้ำหวานๆช่วยผสมผสานรสชาติกันระหว่าง หมูทอด ไข่และข้าวได้เป็นอย่างดี
ตัวหมูทอดก็เป็นหมูทอดชิ้นๆ เนื้อแน่นแต่ไม่กรอบเท่าไหร่ กินง่ายอิ่มท้องดีครับ

สรุปโดยรวม (เต็ม 10)
ให้ 6.5 คะแนน รสชาติข้าวหมูทอดจานนี้ส่วนตัวแล้วคิดว่าอร่อยธรรมดา ไม่ต่างจากกินร้านตามฟู๊ดคอร์ดมากนัก~

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  15 / 10 / 57
